En ensom robotplæneklipper bevægede sig tirsdag rundt i Täbys gader nær Stockholm. En lokal borger ringede straks til politiet. Robotten kunne kollidere med en bil, skære noget over eller køre en uskyldig fodgænger ned, mente anmelderen

Trods risikoen undlod politiet dog at sende en patrulje. I stedet blev naboerne sat i gang med at fange maskinen.

Et eksempel på en robotplæneklipper med tilladelse fra Roboteksperten.dk Illustration: Foto: Med tilladelse fra Roboteksperten.dk

Robotter igen under kontrol

Historien i Täby skabte en del opsigt i flere svenske medier. Og her kunne politiet fortælle, at robotten ikke var på flugt, men var en del af et miljøprojekt i en større park, som blandt andet Kommunen og NCC stod bag.

»De har tilsyneladende meget god kontrol med plæneklipperen« fortæller Kia Samrell fra Stockholms politi til Nyheter24

En anden løssluppen robotplæneklipper skabte i maj panik i Linköping i Sverige.

Her skrev den lokale presse, at ejeren anmeldte en savnet robotgræsplæneklipper til politiet.

I Lindköping fik anmeldelsen politiet til at udsende et billede af den savnede robotplæneklipper. Nogle mennesker i lokalområdet så robotten, og ejeren fik robotplæneklipperen tilbage.

Roboteksperten: Det virker mystisk

»Så vidt jeg ved, har vi ikke haft nogen situationer med løsslupne hjemmerobotter i Danmark«, siger medejer af roboteksperten.dk, Jesper Skov.

»Det kan ikke ske med de robotplæneklippere, vi sælger«

Han forklarer, at der skal ligge et kanttråd i form af en ledning omkring græsplænen, hvor begge ender kobles til ladestationen. Hvis der er et brud på kantråden stopper robotten.

Det er derfor svært at forstå, hvordan de svenske klippere skulle være kommet ud af "folden".

Fjernkontrol muligt med app

Det fremgår ikke af de svenske medier, hvorvidt der har været fjernkontrol på robotterne, og hvor langt de har været fra deres base.

Fjernkontrol er dog muligt. Plæneklipperen kan stoppes på afstand, hvis man har installeret en produktspecifik app på telefonen, fortæller Jesper Skov:

En anden robot, som kunne løbe væk er støvsugeren.

»Robotstøvsugeren kan i princippet godt stikke af, hvis døren er åben ud til. Men når den ikke har mere batteri vil den selvfølgelig stoppe«, fortæller Jesper